section_heading: Prvi dan - nedjelja 17. rujna 1944.
paragraph_text: U podoperaciji Garden, topništvo XXX. korpusa krenulo je u 14:15 sati s topničkom pripremom po njemačkim prednjim crtama nakon čega im se u bombardiranju pridružilo Kraljevsko Zrakoplovstvo na pravcu prema Valkenswaardu. Kopneni napad, koji je krenuo s tzv. Joeovog mosta predvodili su tenkovi iz sastava Irske garde, koji su nakon stupanja u borbu uspjeli probiti njemačku prednju crtu i do 15:00 prodrijeti na teritorij Nizozemske. Nedugo nakon prelaska granice, međutim, glavna kolona naišla je na zasjede ukopanog njemačkog pješaštva iz sastava 9. SS oklopne divizije i njemačkih padobranaca, ojačanog protuoklopnim topovima koji su se nalazili bočno od glavne ceste. U borbama koje su uslijedile, glavna kolona je uspjela očistiti njemačko pješaštvo uz pomoć zračne podrške, nakon čega je nastavila napredovati. Do sumraka prvog dana operacije Irska garda je dospjela do grada Valkenswaalda, no to je bilo svega 11&nbsp;km, od ukupno 21 koliko im je trebalo do grada Eindhovena, gdje ih je čekala američka 101. zračno-desantna divizija i gdje su trebali biti po rasporedu na kraju prvog dana.<ref>